Publication: Magyar Közlöny
Issue: MK-2009-157 (Year: 2009, Number: 157)
Era: 2004-2010
Section: (1) A köztisztviselõk jogállásáról szóló 1992. évi XXIII. törvény (a továbbiakban: Ktv.) 3. §-a a következõ (4) bekezdéssel
Paragraph Index: 202

(10) A Ktv. 31. §-ának (2) bekezdése a következõ mondattal egészül ki: „A központi államigazgatási szerv, valamint annak területi szervei vezetésére, továbbá a minisztérium fõosztályának vezetésére kinevezés, megbízás csak annak adható, aki a külön jogszabályban meghatározott közigazgatási felsõvezetõi képzésén részt vett, és azt sikeresen teljesítette. A Miniszterelnöki Hivatalt vezetõ miniszter a képzésen való részvétel, illetve a teljesítés alól felmentést adhat, ha az érintett személy vállalja, hogy a képzést három éven belül teljesíti. A vezetõi kinevezést, megbízást vissza kell vonni, ha az érintett e kötelezettségének határidõn belül nem tett eleget.”

Source: https://magyarkozlony.hu/hivatalos-lapok/e45565f2073c3b0c9c13adeb216a4d3aa7e44c5a/dokumentumok/a9afb562f0ea25662748384e05218ef2531658ad/letoltes